Šarkani rajoon
Šarkani rajoon on 2. järgu haldusüksus Venemaal Udmurtias. Piirneb idas Permi kraiga. Suuremad jõed on Votka, Ita, Šarkanka, Nižnjaja Lõpka, Pašurka ja Kivarka. Rajoon jaguneb 15 külaasunduseks (сельское поселение). 2002. aasta rahvaloenduse andmeil olid 83,1% elanikest udmurdid, 15,5% venelased ja 0,6% tatarlased. Peamine majandusharu on põllumajandus. Rajoonis asuv Bõgõ küla oli 2014. aastal soome-ugri kultuuripealinn.